Kamu bisa jelasin ke aku soal Raymond Firth dalam bahasa melayu?

Sir Raymond William Firth, Anugerah Penghargaan New Zealand (New Zealand Order of Merit - CNZM), Akademi British - FBA, (25 Mac 1901 – 22 Februari 2002) merupakan ahli etnologi daripada New Zealand. Hasil dari kerja etnografi Firth, tabiat sebenar masyarakat (organisasi masyarakat) dibezakan dengan peraturan ideal dalam masyarakat tertentu (struktur masyarakat). Dia merupakan Profesor Antropologi paling lama berkhidmat di London School of Economics, dan dianggap sebagai secara berseorangan membentuk sejenis antropologi ekonomi British.

Kehidupan awal dan kerjaya akademik

Firth dilahirkan di Tamaki, pinggar bandar Auckland, New Zealand pada 1901, anak kepada Wesley dan Marie Firth. Dia mendapat pendidikan  di Sekolah Gramar Auckland, dan kemudiannya di Kolej "Auckland University", di mana dia mendapat ijazah dalam bidang ekonomi pada 1921. Dia mengambil Ijazah Lanjutan (MA) di situ pada 1922, dan diploma dalam sains sosial pada 1923. Pada tahun 1924 dia memulakan penyelidikan kedoktorannya di Kajian Ekonomi London (London School of Economics). Pada awalnya dia bertujuan menamatkan tesis dalam ekonomi, pertemuan tak dirancang dengan ahli antropologi sosial terkemuka, Bronislaw Malinowski mendorongnya bagi menukar bidang kajiannya kepada 'campuran teori ekonomi dan antropologi dengan etnografi Pasifik'. Kemungkinannya pada tempoh ini di England dia bekerja sebagai pembantu penyelidikan kepada Sir James G Frazer, pengarang The Golden Bough.  Thesis doktorate Firth diterbitkan pada 1929 sebagai Ekonomi Primitif Māori New Zealand (Primitive Economics of the New Zealand Māori).

Selepas menerima PhDnya pada tahun 1927 Firth kembali ke hemisfera selatan bagi menjawat jawatan di Universiti Sydney, sungguhpun dia tidak mengajar serta merta kerana wujud peluang penyelidikan. Pada 1928 dia pada mulanya melawat Tikopia, paling selatan bagi Kepulauan Solomon, bagi mengkaji masyarakat Polynesian yang masih belum disentuh di situ, bertahan dari pengaruh luar dan masih mengamal kepercayaan pagan dan ekonomi tidak berkembang. Ini merupakan perhubungan yang panjang dengan 1,200 orang di pulau terpencil sepanjang empat batu, dan menghasilkan sepuluh buku dan banyak rencana sepanjang beberapa tahun. Yang pertama dari ini, We the Tikopia: A Sociological Study of Kinship in Primitive Polynesia diterbitkan pada 1936 dan tujuh puluh tahun berikut masih digunakan sebagai asas bagi banyak kursus universiti berkenaan Oceania.

Pada 1930 dia mula mengajar di Universiti Sydney. Apabila Alfred Radcliffe-Brown berlepas ke Chicago, Firth menggantinya sebagai (acting) Profesor. Dia turut menggantikan Radcliffe-Brown acting editor kepada journal Oceania, dan sebagai acting director kepada Anthropology Research Committee bagi Australian National Research Committee.

Selepas 18 bulan dia kembali ke London School of Economics pada 1933 untuk mengambil (lectureship) dan dilantik sebagai Jawatan Reader pada 1935. Bersama dengan isterinya Rosemary Firth, yang juga seorang ahli antropologi terkenal, dia melakukan kerja lapangan di Kelantan dan Terengganu di British Malaya pada 1939-1940. Semasa Perang Dunia II Firth bekerja dengan risikan tentera laut British, terutamanya menulis dan menyunting empat jilid Buku Panduan Perisikan Tentera Laut (Naval Intelligence Handbooks) berkaitan dengan Kepulauan Pasifik.. Dalam tempoh ini Firth ditempatkan di Cambridge, di mana LSE ditempatkan semasa perang.

Firth menggantikan Malinowski sebagai Profesor Sosial Antropologi di LSE pada tahun 1944, dan dia kekal di situ bagi 24 tahun berikut. Dia kembali ke Tikopia bagi lawatan penyelidikan beberapa kali, sungguhpun keperluan mengembara dan kerja lapangan menjadi semakin membebankan dia menumpu kepada kepada hubungan keluarga dan persaudaraan dalam kelas pekerja dan pertengahan di London. Firth meninggalkan LSE pada 1968, di mana dia mengambil perlantikan setahun sebagai Profesor Antropologi pasifik di Universiti Hawaii. Selepas itu sebagai (visiting professorships) di British Columbia (1969), Cornell (1970), Chicago (1970-1), Graduate School of the City University of New York (1971) dan UC Davis (1974).  Festschrift kedua yang diterbitkan sebagai penghormatan kepada dirinya menggambarkannya sebagai guru antropologi teragung yang masih hidup.

Selepas bersara dari kerja pengajarannya, Firth meneruskan minat penyelidikannya, dan sehingga berusian seratus tahun, dia masih menghasilkan rencana. Dia meninggal di London beberapa minggu sebelum harijadinya yang ke 101: bapanya hidup sehingga 104.